Ћилим ткала Бачванка девојка
Ћилим ткала Бачванка девојка,
Ћилим ткала, ћилим замелала:
Једну грану Книћанин Стевану,
Другу грану Јелачићу бану,
Трећу грану старом патријару.
Што је грана Книћанин Стевана,
Сва је грана од злата откана;
Што је грана Јелачића бана,
Сва је грана од сребра откана;
Што је грана старог патријара,
Сва је грана од срме откана,
Срмом ткана, златом окована,
У сред гране уписано стоји:
Да се Србин Маџара не боји!

Извор  
Стеван Бошковић. 1862. Бачванске песме. Печатња Игњата Фукса: Нови Сад. стр. 83.

Српске лирске народне песме‎
Бачванске песме